Auditor's report — SAWAD, period 2020 (audited, opinion: unqualified)
Auditor firm: PwC
Signing partner: อโนทัย  ลีกิจวัฒนะ

บริษัท ศรีสวัสดิ์ คอร์ปอเรชั่น จำกัด (มหาชน)

งบการเงินรวมและงบการเงินเฉพาะกิจการ

วันที่ 31 ธันวาคม พ.ศ. 2563

รายงานของผู้สอบบัญชีรับอนุญาต

เสนอ ผู้ถือหุ้นของบริษัท ศรีสวัสดิ์ คอร์ปอเรชั่น จำกัด (มหาชน)

ความเห็น

ข้าพเจ้าเห็นว่า งบการเงินรวมและงบการเงินเฉพาะกิจการแสดงฐานะการเงินรวมของบริษัท ศรีสวัสดิ์ คอร์ปอเรชั่น จำกัด (มหาชน) (บริษัท) และบริษัทย่อย (กลุ่มกิจการ) และฐานะการเงินเฉพาะกิจการของบริษัท ณ วันที่ 31 ธันวาคม พ.ศ. 2563 และผลการดำเนินงานรวมและผลการดำเนินงานเฉพาะกิจการ รวมถึงกระแสเงินสดรวมและกระแสเงินสดเฉพาะกิจการสำหรับปีสิ้นสุดวันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม พ.ศ. 2563

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการสำหรับปีสิ้นสุดวันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการซึ่งประกอบด้วยนโยบายการบัญชีที่สำคัญและหมายเหตุเรื่องอื่นๆ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชี
ต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มกิจการและบริษัท
ตามข้อกำหนดจรรยาบรรณของผู้ประกอบวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตามความรับผิดชอบด้านจรรยาบรรณอื่น ๆ ซึ่งเป็นไปตามข้อกำหนดเหล่านี้ ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลและเหตุการณ์ที่เน้น

ข้าพเจ้าขอให้สังเกตหมายเหตุประกอบงบการเงินรวมและงบการเงินเฉพาะกิจการข้อ 6 ที่อธิบายถึงนโยบายการบัญชีเกี่ยวกับการนำข้อยกเว้นจากมาตรการผ่อนปรนชั่วคราวเพื่อลดผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) 
ที่ออกโดยสภาวิชาชีพบัญชีมาถือปฏิบัติ ทั้งนี้ ความเห็นของข้าพเจ้าไม่ได้เปลี่ยนแปลงไปเนื่องจากเรื่องที่ข้าพเจ้าให้ข้อสังเกตนี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและงบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงาน
ของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่น
มีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้ โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำงบการเงินรวมและ
งบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มกิจการและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มกิจการและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มกิจการและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชี
ซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญเมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริง
แต่ละรายการ หรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยง
ผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ 
ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และ
ได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือ
การแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการและบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และการเปิดเผยข้อมูล
ที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการสอบบัญชีที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญ
ต่อความสามารถของกลุ่มกิจการและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้า โดยให้ข้อสังเกตถึงการเปิดเผยข้อมูลในงบการเงินรวมและ
งบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มกิจการและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่า
งบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายใน
กลุ่มกิจการเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแลและการปฏิบัติงานตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่าง ๆ ที่สำคัญ ซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายใน หากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและ
ได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี 
เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่า
ไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

อโนทัย  ลีกิจวัฒนะ

ผู้สอบบัญชีรับอนุญาตเลขที่ 3442

กรุงเทพมหานคร

25 กุมภาพันธ์ พ.ศ. 2564

| เรื่องสำคัญในการตรวจสอบ | วิธีการตรวจสอบ | วิธีการตรวจสอบ |

| ค่าเผื่อผลขาดทุนด้านเครดิตที่คาดว่าจะเกิดขึ้นสำหรับเงินให้สินเชื่อแก่ลูกหนี้และดอกเบี้ยค้างรับ |  |  |

| อ้างถึงหมายเหตุประกอบงบการเงินข้อที่ 9 เรื่อง ประมาณการทางบัญชีที่สำคัญ และการใช้ดุลยพินิจเกี่ยวกับเรื่องนี้ และข้อที่ 12  เรื่อง เงินให้สินเชื่อแก่ลูกหนี้และดอกเบี้ยค้างรับ  เงินให้สินเชื่อแก่ลูกหนี้และดอกเบี้ยค้างรับมีสัดส่วนร้อยละ 79 ของสินทรัพย์รวมของกลุ่มกิจการ กลุ่มกิจการได้ประมาณค่าเผื่อผลขาดทุนด้านเครดิตที่คาดว่าจะเกิดขึ้นสำหรับเงินให้สินเชื่อแก่ลูกหนี้และดอกเบี้ยค้างรับ โดยพิจารณาทั้งข้อมูลเชิงปริมาณ และปัจจัยเชิงคุณภาพ  ข้าพเจ้าให้ความสำคัญกับการตรวจสอบเรื่องนี้เนื่องจากข้อกำหนดในการคำนวณค่าเผื่อผลขาดทุนด้านเครดิตที่คาดว่าจะเกิดขึ้นภายใต้มาตรฐานการรายงานทางการเงินฉบับที่ 9 เรื่อง เครื่องมือทางการเงิน ทำให้ต้องมีการใช้แบบจำลองที่ซับซ้อน และสมมติฐานที่สำคัญที่เกี่ยวข้องกับสภาพเศรษฐกิจในอนาคต และความสามารถในการชำระหนี้ของลูกหนี้  อีกทั้งผู้บริหารใช้ดุลยพินิจที่สำคัญในการประมาณค่าเผื่อผลขาดทุนด้านเครดิตที่คาดว่าจะเกิดขึ้นตามมาตรฐานการรายงานทางการเงินในเรื่องดังต่อไปนี้  จัดทำแบบจำลองเป็นแบบกลุ่มลูกหนี้เพื่อใช้ในการคำนวณค่าเผื่อผลขาดทุนด้านเครดิตที่คาดว่าจะเกิดขึ้น โดยแบบจำลองมีความซับซ้อนและใช้ดุลยพินิจในการพิจารณาความเหมาะสมของการสร้างแบบจำลอง สมมติฐานที่ผู้บริหารใช้ในการพิจารณาตั้งสำรองเพิ่มเติมสำหรับสำรองที่กลุ่มกิจการตั้งไว้รับรองปัจจัยอื่นที่ไม่สามารถใส่ในแบบจำลองได้ (Management Overlay) ข้อมูลและสมมติฐานที่สำคัญที่มีผลต่อจำนวนค่าเผื่อผลขาดทุนด้านเครดิตที่คาดว่าจะเกิดขึ้นสำหรับลูกหนี้แต่ละรายที่เป็นสาระสำคัญ และสินทรัพย์ทางการเงินที่มีการด้อยค่าด้านเครดิตเมื่อซื้อหรือเมื่อเกิดรายการ  เช่น กระแสเงินสดที่คาดว่าจะได้รับในอนาคต และราคาประเมินหลักประกัน นอกจากนี้ จากสถานการณ์ COVID-19 กลุ่มกิจการใช้แนวทางปฏิบัติทางการบัญชีเรื่อง มาตรการผ่อนปรนชั่วคราวสำหรับกิจการที่ให้ความช่วยเหลือลูกหนี้ที่ได้รับผลกระทบจากสถานการณ์ที่ส่งผลกระทบต่อเศรษฐกิจไทย การใช้ข้อผ่อนปรนดังกล่าวจะมีผลกระทบทางบัญชีในเรื่องพิจารณาจัดชั้นลูกหนี้ | ข้าพเจ้าประเมินความเหมาะสมของการใช้ดุลยพินิจของผู้บริหารในการพิจารณาค่าเผื่อผลขาดทุนด้านเครดิตที่คาดว่าจะเกิดขึ้นของเงินให้สินเชื่อแก่ลูกหนี้และดอกเบี้ยค้างรับ โดยการสอบถามผู้บริหารเกี่ยวกับวิธีการ และสมมติฐานที่ใช้ พร้อมทั้งทำความเข้าใจเกี่ยวกับกระบวนการ และหลักเกณฑ์ในการคำนวณค่าเผื่อผลขาดทุนด้านเครดิตที่คาดว่าจะเกิดขึ้น  ข้าพเจ้าประเมินความเหมาะสมของวิธีการคำนวณในแบบจำลองแบบกลุ่มลูกหนี้ว่าเป็นไปตามหลักการตามมาตรฐานการรายงานทางการเงิน  ข้าพเจ้าประเมินการออกแบบการควบคุม และทดสอบความมีประสิทธิผลของการควบคุมที่เกี่ยวข้องกับค่าเผื่อผลขาดทุนด้านเครดิตที่คาดว่าจะเกิดขึ้นดังนี้  การควบคุมความครบถ้วนและความถูกต้องของข้อมูลที่สำคัญที่นำเข้าในแบบจำลอง การควบคุมการบันทึกค่าเผื่อผลขาดทุนด้านเครดิตที่คาดว่าจะเกิดขึ้นที่คำนวณได้จากแบบจำลองบันทึกไปยังบัญชีแยกประเภท การควบคุมด้านระบบเทคโนโลยีสารสนเทศสำหรับข้อมูลสินเชื่อ และการจัดลูกหนี้แยกตามอายุหนี้  ข้าพเจ้าประเมินและพิจารณาความเหมาะสมในการใช้สมมติฐานข้อมูลคาดการณ์ในอนาคตโดยใช้วิธีการทางสถิติและทดสอบข้อมูลที่ใช้ในการนำเข้าไปในแบบจำลองกับข้อมูลภายนอกที่น่าเชื่อถือ  ข้าพเจ้าประเมินและพิจารณาความเหมาะสมของการตั้งสำรองที่กลุ่มกิจการตั้งไว้รับรองปัจจัยอื่นที่ไม่สามารถใส่ในแบบจำลองได้ (Management Overlay) โดยการทำความเข้าใจเกี่ยวกับหลักเกณฑ์ที่นำมาใช้ และทดสอบการคำนวณ  ข้าพเจ้าทดสอบความถูกต้องของการจัดชั้นลูกหนี้ซึ่งรวมถึงลูกหนี้ตามมาตรการให้ความช่วยเหลือลูกหนี้ในสถานการณ์ที่ได้รับผลกระทบจากสถานการณ์การระบาด COVID-19 ตามมาตรการผ่อนปรนชั่วคราวที่ออกโดยสภาวิชาชีพบัญชี  ข้าพเจ้าสุ่มทดสอบการคำนวณผลขาดทุนทางด้านเครดิตที่คาดว่าจะเกิดขึ้น และตรวจยอดกับรายการที่บันทึกในสมุดบัญชีแยกประเภททั่วไป  ในภาพรวม แบบจำลองและสมมติฐานที่ใช้ในการประมาณการค่าเผื่อผลขาดทุนด้านเครดิตที่คาดว่าจะเกิดขึ้นสำหรับเงินให้สินเชื่อแก่ลูกหนี้และดอกเบี้ยค้างรับเหมาะสมตามหลักฐานสนับสนุน | ข้าพเจ้าประเมินความเหมาะสมของการใช้ดุลยพินิจของผู้บริหารในการพิจารณาค่าเผื่อผลขาดทุนด้านเครดิตที่คาดว่าจะเกิดขึ้นของเงินให้สินเชื่อแก่ลูกหนี้และดอกเบี้ยค้างรับ โดยการสอบถามผู้บริหารเกี่ยวกับวิธีการ และสมมติฐานที่ใช้ พร้อมทั้งทำความเข้าใจเกี่ยวกับกระบวนการ และหลักเกณฑ์ในการคำนวณค่าเผื่อผลขาดทุนด้านเครดิตที่คาดว่าจะเกิดขึ้น  ข้าพเจ้าประเมินความเหมาะสมของวิธีการคำนวณในแบบจำลองแบบกลุ่มลูกหนี้ว่าเป็นไปตามหลักการตามมาตรฐานการรายงานทางการเงิน  ข้าพเจ้าประเมินการออกแบบการควบคุม และทดสอบความมีประสิทธิผลของการควบคุมที่เกี่ยวข้องกับค่าเผื่อผลขาดทุนด้านเครดิตที่คาดว่าจะเกิดขึ้นดังนี้  การควบคุมความครบถ้วนและความถูกต้องของข้อมูลที่สำคัญที่นำเข้าในแบบจำลอง การควบคุมการบันทึกค่าเผื่อผลขาดทุนด้านเครดิตที่คาดว่าจะเกิดขึ้นที่คำนวณได้จากแบบจำลองบันทึกไปยังบัญชีแยกประเภท การควบคุมด้านระบบเทคโนโลยีสารสนเทศสำหรับข้อมูลสินเชื่อ และการจัดลูกหนี้แยกตามอายุหนี้  ข้าพเจ้าประเมินและพิจารณาความเหมาะสมในการใช้สมมติฐานข้อมูลคาดการณ์ในอนาคตโดยใช้วิธีการทางสถิติและทดสอบข้อมูลที่ใช้ในการนำเข้าไปในแบบจำลองกับข้อมูลภายนอกที่น่าเชื่อถือ  ข้าพเจ้าประเมินและพิจารณาความเหมาะสมของการตั้งสำรองที่กลุ่มกิจการตั้งไว้รับรองปัจจัยอื่นที่ไม่สามารถใส่ในแบบจำลองได้ (Management Overlay) โดยการทำความเข้าใจเกี่ยวกับหลักเกณฑ์ที่นำมาใช้ และทดสอบการคำนวณ  ข้าพเจ้าทดสอบความถูกต้องของการจัดชั้นลูกหนี้ซึ่งรวมถึงลูกหนี้ตามมาตรการให้ความช่วยเหลือลูกหนี้ในสถานการณ์ที่ได้รับผลกระทบจากสถานการณ์การระบาด COVID-19 ตามมาตรการผ่อนปรนชั่วคราวที่ออกโดยสภาวิชาชีพบัญชี  ข้าพเจ้าสุ่มทดสอบการคำนวณผลขาดทุนทางด้านเครดิตที่คาดว่าจะเกิดขึ้น และตรวจยอดกับรายการที่บันทึกในสมุดบัญชีแยกประเภททั่วไป  ในภาพรวม แบบจำลองและสมมติฐานที่ใช้ในการประมาณการค่าเผื่อผลขาดทุนด้านเครดิตที่คาดว่าจะเกิดขึ้นสำหรับเงินให้สินเชื่อแก่ลูกหนี้และดอกเบี้ยค้างรับเหมาะสมตามหลักฐานสนับสนุน |

|  |  |



| เรื่องสำคัญในการตรวจสอบ | วิธีการตรวจสอบ |

| การประเมินการด้อยค่าของใบอนุญาตทางการเงินที่ได้จากการรวมธุรกิจ  อ้างถึงหมายเหตุประกอบงบการเงินข้อที่ 9 เรื่อง ประมาณการทางบัญชีที่สำคัญและการใช้ดุลยพินิจที่เกี่ยวข้องกับการประเมินการด้อยค่าของใบอนุญาตทางการเงินจากการรวมธุรกิจ   กลุ่มกิจการมีใบอนุญาตทางการเงินที่ได้จากการรวมธุรกิจมูลค่า 554 ล้านบาท ณ วันที่ 31 ธันวาคม พ.ศ. 2563 โดยกลุ่มกิจการต้องทำการทดสอบการด้อยค่าของใบอนุญาตทางการเงินอย่างน้อยเป็นประจำทุกปีตามข้อกำหนดในมาตรฐานการรายงานทางการเงิน   ข้าพเจ้าให้ความสำคัญกับเรื่องการประเมินการด้อยค่าดังกล่าว เนื่องจากการประเมินมูลค่าที่คาดว่าจะได้รับคืนจากการประมาณการกระแสเงินสดในแต่ละปี มีความเกี่ยวข้องกับการใช้ดุลยพินิจของผู้บริหารอย่างมีนัยสำคัญ ซึ่งอ้างอิงสมมติฐานต่าง ๆ ที่มีผลมาจากการคาดการณ์สภาวะตลาดและเศรษฐกิจในอนาคตในเรื่องดังต่อไปนี้ อัตราการเติบโตของเงินให้สินเชื่อ  อัตราต้นทุนดอกเบี้ย  อัตรารายได้ค่าธรรมเนียม อัตราคิดลด ที่คำนวณจากต้นทุนส่วนของผู้ถือหุ้น  จากการประเมินการด้อยค่าประจำปี ผู้บริหารสรุปว่าไม่มีการด้อยค่าของใบอนุญาตทางการเงิน ณ วันที่ 31 ธันวาคม พ.ศ. 2563 | ข้าพเจ้าได้ประเมินการพิจารณาของผู้บริหารเกี่ยวกับการด้อยค่าของใบอนุญาตทางการเงินที่ได้จากการรวมธุรกิจ ด้วยวิธีการดังต่อไปนี้  ข้าพเจ้าสอบถามผู้บริหารเพื่อทำความเข้าใจหลักเกณฑ์และข้อมูลที่ผู้บริหารใช้ในการประเมินการด้อยค่าของใบอนุญาต ทางการเงิน   ข้าพเจ้าเปรียบเทียบผลการดำเนินงานที่เกิดขึ้นจริงในปีปัจจุบันกับตัวเลขที่คาดการณ์ไว้ เพื่อพิจารณาว่าผลการดำเนินงานที่คาดการณ์ไว้เป็นการประมาณการในแง่บวกเกินกว่าผลการดำเนินงานที่เกิดขึ้นจริงหรือไม่  ข้าพเจ้าประเมินสมมติฐานที่สำคัญของผู้บริหารที่ใช้ใน การคาดการณ์ เช่น ประมาณการรายได้จากเงินให้สินเชื่อ  โดยเปรียบเทียบกับตัวเลขที่เกิดขึ้นจริง รวมถึงทดสอบความเหมาะสมของอัตราต้นทุนส่วนของผู้ถือหุ้นที่ใช้เป็นอัตราคิดลดในการคำนวณมูลค่าของใบอนุญาตทางการเงิน โดยการเปรียบเทียบอัตราคิดลดกับแหล่งข้อมูลภายนอกที่เชื่อถือได้   ผลจากการปฏิบัติงานดังกล่าวข้างต้น ข้าพเจ้าประเมินว่า สมมติฐานที่สำคัญที่ผู้บริหารใช้ในการพิจารณาการด้อยค่าของใบอนุญาตทางการเงินมีความเหมาะสมตามหลักฐานสนับสนุน |